open-index/open-wikipedia-markdown huggingface dataset:
Vans Dzje

**Vans Dzje** (; dzimis 1989. gada septembrī) ir Ķīnas kosmonauts, inženiermehānikas doktors.

## Dzīves sākums
Vans Dzje piedzima 1989. gada septembrī Iekšējās Mongolijas Majannuras apriņķī haņu tautības zemnieku ģimenē.

## Izglītība
Pēc vidusskolas beigšanas Vans iestājās Šeņjanas Aeronautikas un astronautikas universitātē, kur ieguva bakalaura grādu.
2009. gada jūnijā viņš iestājās Ķīnas Komunistiskajā partijā (ĶKP).
2011. gadā viņš sāka studēt maģistratūrā Pekinas Aeronautikas un astronautikas universitātē, kur arī ieguva inženiermehānikas doktora grādu.

### Inženiera darbs
2016. gadā Vans sāka strādāt Ķīnas Kosmosa tehnoloģiju akadēmijā (*CAST*) pie pavadoņu platformu vispārējo projektēšanu, kā arī vibrāciju samazināšanas un vibrāciju izolācijas jautājumiem.

### Kosmonauta darbība
2018. gadā Vans Dzje pieteicās dalībai kosmonautu kandidātu trešās grupas atlasē.
2020. gadā septembrī Vanu uzņēma Tautas atbrīvošanas armijas kosmonautu vienībā.
2021. gada janvārī viņš tika iesaukts Tautas atbrīvošanas armijā.
Pēc divu gadu kosmonauta apmācības viņam piešķīra kvalifikāciju "4. klases kosmonauts".

Pirmo kosmisko lidojumu Vans Dzje sāka 2025. gada 24. aprīlī, ar kosmosa kuģi *[[Shenzhou 20]]* dodoties uz orbitālo staciju *[[Tiangong]]* 9. ekspedīcijā. Pirms plānotās atgriešanās tika pamanītas plaisas *Shenzhou 20* iluminatorā, kas varēja apdraudēt apkalpi nolaižoties. 9. ekspedīcijas apkalpe uz Zemes atgriezās ar kosmosa kuģi *[[Shenzhou 21]]*.

Kosmisko lidojumu kopsavilkums:

Iziešanas atklātā kosmosā:

## Ārējās saites
* Ван Цзе astronaut.ru
Mazā Ezeru iela

**Mazā Ezeru iela** ir iela Daugavpilī, Vecās Forštates apkaimē, vēsturiskajā Aizezeru sādžā. Mazā Ezeru iela sākas strupceļā netālu no Čornajas upes ietekas Šuņezerā, ved gar Šuņezera krastu uz austrumiuem, bet sazarojumā ar Pļavu ielu pagriežas uz dienvidiem un beidzas krustojumā ar Ormaņu ielu. Mazajā Ezeru ielā ir privātmāju apbūve.

Mazās Ezeru ielas kopējais garums ir ap 575 metriem. Tās vidējais posms klāts ar asfalta segumu, bet ielas sākums un nobeigums klāti ar grants segumu. Visā garumā satiksmes kustība atļauta abos virzienos. Sabiedriskais transports pa Mazo Ezeru ielu nekursē.

**Mazā Ezeru iela** ir šīs ielas vienīgais nosaukums, tas zināms kopš 1950. gadiem.

## Ielu savienojumi
Mazā Ezeru iela ir savienota ar šādām ielām:
* Mazā Pļavu iela (T veida krustojums)
* Pļavu iela (T veida krustojums)
* Nāru iela (T veida krustojums)
* Ezeru iela (T veida krustojums)
* Asaru iela (T veida krustojums)
* Ormaņu iela (L veida krustojums)

## Skatīt arī
* Vecā Forštate
* Šuņezers
Institūta iela (Daugavpils)

**Institūta iela** ir iela Daugavpilī, pilsētas centrā. Institūta iela sākas krustojumā ar Saules ielu, ved uz ziemeļrietumiem un beidzas krustojumā ar Rīgas ielu. Iela apbūvēta ar sabiedriskām un administratīvām ēkām. Tās nosaukums cēlies no skolotāju institūta, kas kādreiz atradās šeit.

Institūta ielas kopējais garums ir 105 metri, visā garumā tā klāta ar asfalta segumu. Ielas sarkano līniju platums ir 13—14 metri. Satiksmes kustība norit abos virzienos, pa vienu joslu katrā virzienā. Sabiedriskais transports pa ielu nekursē.

Ielas sākotnējais nosaukums bija **Cargrades iela** (), tagadējās Jersikas vārdā.  to pārdēvēja par **Institūta ielu**, un šīs nosaukums laika gaitā vairs nav mainījies.

## Ievērojami objekti
* Nr. 1/3 — divas vēsturiskas ēkas (uz pašas ielas un pagalmā):
** sabiedriska ēka, uzcelta 19. gadsimta otrajā pusē, reģiona nozīmes kultūras piemineklis.
** dzīvojamā ēka, uzcelta 19. gadsimta beigās, vietējās nozīmes kultūras piemineklis.
* Ielas pārnumuru pusē atrodas bijusī pasta ēka (Saules iela 1/3), valsts nozīmes arhitektūras piemineklis.
* Institūta ielas galā atrodas Dubrovina parks.

## Ielu savienojumi
Institūta iela ir savienota ar šādām ielām:
* Saules iela
* Rīgas iela

## Atsauces
Houpa Deivisa

**Houpa Deivisa** (; dzimusi ) ir amerikāņu aktrise.

Savu kino debiju piedzīvojusi Džoela Šūmahera 1990. gada filmā "Aiz dzīvības robežas" (*Flatliners*). Saņēmusi Zelta globusa balvu kategorijā "Labākā otrā plāna aktrise" par filmu *[[American Splendor]]* (2003). Atveidojusi lomas arī tādās pazīstamās filmās kā *[[The Daytrippers]]* (1996), "Ārlingtonas ceļš" (1999), "Sirds Atlantijā" (2001), "Par Šmitu" (2002), "Pierādījums" (2005), "Matadors" (2005), "Sinoptiķis" (2005), "Čārlijs Bārtlets" (*Charlie Bartlett*, 2007), "Sinekdoha, Ņujorka" (2008), "Grenlande" (2020), "Asteroīdu pilsēta" (2023) un "Feniķiešu shēma" (2025).

Nominēta ''Emmy'' balvai par lomām seriālos *[[In Treatment]]* (2009), *[[The Special Relationship]]* (2010) un "Pēctecība" (2021—2023).

## Ārējās saites
Gvinejas karogs

**Gvinejas karogs** ir viens no Gvinejas nacionālajiem simboliem.

Karogs sastāv no trim vienāda platuma vertikālām joslām: sarkanas (pie mastā), dzeltenas un zaļas. Šis dizains ir iedvesmots no panafrikāniskajām krāsām un ir līdzīgs Ganas karogam, taču ar mainītu joslu virzienu. Krāsas simbolizē dažādas nacionālas vērtības: sarkanā krāsa apzīmē tautas asinīm izcīnīto brīvību, dzeltenā — saules gaismu un valsts dabas resursus (jo īpaši zeltu), bet zaļā — lauksaimniecību un Gvinejas bagāto veģetāciju.

Gvinejas karogs tika pieņemts 1958. gada 10. novembrī, neilgi pēc tam, kad valsts ieguva neatkarību no Francijas. Karogs simbolizē valsts jauno suverenitāti un lepnumu par savu afrikānisko identitāti.

## Ārējās saites

* Gvinejas karogs *Flags of the World*
Paola Kortelēzi

**Paola Kortelēzi** (; dzimusi ) ir itāļu aktrise, komiķe un režisore.

Atveidojusi galveno lomu vairāk nekā 20 itāļu filmās, no kurām pazīstamākās ir *[[Tu la conosci Claudia?]]* (2004), *[[Scusate se esisto]]* (2014) un *[[Come un gatto in tangenziale]]* (2017). Ieguvusi starptautisku atpazīstamību ar melnbalto komēdijdrāmu "Vēl būs rītdiena" (2023), kuru režisējusi un kurā atveidojusi galveno lomu. Par šo filmu saņēmusi *[[David di Donatello]]* balvas piecās kategorijās, tai skaitā balvu kā labākā aktrise un labākā jaunā režisore.

## Ārējās saites
Namībijas karogs

**Namībijas karogs** ir viens no Namībijas nacionālajiem simboliem.

Namībijas karogs sastāv no diagonālas sarkanas joslas, ko apvelk baltas apmales, un kas sadala karogu divās trīsstūrveida daļās: augšējā daļa ir zila, bet apakšējā — zaļa. Zilajā laukā, karoga augšējā kreisajā stūrī, atrodas dzeltena divpadsmit staru saule. Zilā krāsa simbolizē debesis un ūdeni, zaļā — zemi, lauksaimniecību un veģetāciju, bet sarkanā — tautas vienotību un tās upurus neatkarības cīņā. Baltā krāsa simbolizē mieru un vienotību, bet saule — dzīvību un enerģiju.

Karogs tika oficiāli pieņemts 1990. gada 21. martā, kad Namībija kļuva neatkarīga no Dienvidāfrikas.

## Ārējās saites

* Namībijas karogs *Flags of the World*
Lesoto karogs

**Lesoto karogs** ir viens no Lesoto nacionālajiem simboliem.

Lesoto karogs sastāv no trim horizontālām joslām: zilas, baltas un zaļas. Karoga centrā uz baltās joslas attēlots melns tradicionāls basoto tautas galvassegas — mokorotlo — siluets. Zilā krāsa simbolizē debesis un mieru, baltā — tīrību, bet zaļā — auglību un zemi. Melnais galvassegas simbols attēlo Lesoto kultūras identitāti un tautas vienotību neatkarīgā, melnādaino pārvaldītā valstī.

Šis karoga dizains tika pieņemts 2006. gada 4. oktobrī, atzīmējot 40 gadus kopš valsts neatkarības iegūšanas no Lielbritānijas. Tas aizstāja iepriekšējo karogu, kas tika uzskatīts par pārāk militāru, jo attēloja vairogu, šķēpu un vālīti.

## Ārējās saites

* Lesoto karogs *Flags of the World*
Tunisijas karogs

**Tunisijas karogs** ir viens no Tunisijas nacionālajiem simboliem.

Tunisijas karogs sastāv no sarkana lauka, kura centrā atrodas balts aplis ar sarkanu piecstaru zvaigzni un sarkanu pusmēnesi. Sarkanais fons simbolizē asinis, kas tika izlietas cīņā pret okupāciju, kā arī osmaņu mantojumu. Baltais aplis apzīmē mieru, bet pusmēness un zvaigzne ir tradicionāli islāma simboli, kas simbolizē arī tautas vienotību. Piecstaru zvaigzne attēlo piecus islāma pīlārus.

Tunisijas karogs tika ieviests 1831. gadā beja (valdnieka) Husaina II laikā. Pēc neatkarības iegūšanas no Francijas 1956. gadā karogs tika saglabāts, ar nelielām korekcijām vēlāk, no kurām pēdējā tika ieviesta 1999. gadā.

## Ārējās saites

* Tunisijas karogs *Flags of the World*
Maurīcijas karogs

**Maurīcijas karogs** ir viens no Maurīcijas nacionālajiem simboliem.

Maurīcijas karogs sastāv no četrām vienāda platuma horizontālām joslām: sarkanas, zilas, dzeltenas un zaļas. Katra krāsa simbolizē kādu nozīmīgu valsts aspektu. Sarkanā krāsa apzīmē valsts cīņu par neatkarību, zilā — Indijas okeānu, kas ieskauj salu, dzeltenā — gaismu un jaunu nākotni pēc neatkarības iegūšanas, bet zaļā — Maurīcijas dabas bagātības un lauksaimniecību.

Karogs tika pieņemts 1968. gada 12. martā, kad Maurīcija kļuva neatkarīga no Apvienotās Karalistes. Šo datumu Maurīcija atzīmē kā valsts neatkarības dienu.

## Ārējās saites

* Maurīcijas karogs *Flags of the World*
Kenijas karogs

**Kenijas karogs** ir viens no Kenijas nacionālajiem simboliem.

Karogs sastāv no trim horizontālām joslām: melnas, sarkanas un zaļas, kuras atdala plānas baltas svītras. Karoga centrā atrodas tradicionāls masaju vairogs ar sakrustotiem šķēpiem. Melnā krāsa simbolizē Kenijas tautu, sarkanā — tautas cīņu par neatkarību, bet zaļā — valsts dabas bagātības un ainavas. Baltās svītras simbolizē mieru un vienotību. Masaju vairogs un šķēpi norāda uz tautas gatavību aizsargāt savu brīvību.

Kenijas karogs tika oficiāli pieņemts 1963. gada 12. decembrī, kad valsts ieguva neatkarību no Lielbritānijas. Šis dizains balstīts uz Kenijas Āfrikas Nacionālās savienības (KANU) partijas karogu, kas vadīja neatkarības kustību.

## Ārējās saites

* Kenijas karogs *Flags of the World*
Dounels Glīsons

**Dounels Glīsons** (; dzimis ) ir īru aktieris.

Atveidojis nelielu lomu filmā "Neatlaid mani" (2010), bet kļuvis pazīstams pēc lomas "Harija Potera" filmu cikla pēdējās divās daļās (2010—2011). Vēlāk piedalījies tādās filmās kā "Anna Kareņina" (2012), "Ir laiks" (2013), "Nesalauztais" (2014), *[[Ex Machina]]* (2014), "Golgāta" (2014), "Zvaigžņu kari: Spēks mostas" (2015), "Bruklina" (2015), "Cilvēks, kurš izdzīvoja" (2015), "Māt!" (2017), "Barijs Sīls: Īstens amerikānis" (2017), "Ardievu, Kristofer Robin" (*Goodbye Christopher Robin*, 2017), "Zvaigžņu kari: Pēdējie džedi" (2017), "Zvaigžņu kari: Skaivokera atdzimšana" (2019) un *[[Fountain of Youth]]* (2025). Ierunājis lomas filmās "Trusītis Pēterītis" (2018) un turpinājumā "Trusītis Pēterītis 2: Mazais bēglis" (2021).

Dounela tēvs Brendans Glīsons arī ir aktieris

## Ārējās saites
Zimbabves karogs

**Zimbabves karogs** ir viens no Zimbabves nacionālajiem simboliem.

Zimbabves karogs sastāv no septiņām horizontālām svītrām: zaļas, dzeltenas, sarkanas un melnas (secībā: zaļa, dzeltena, sarkana, melna, sarkana, dzeltena, zaļa). Kreisajā pusē atrodas balts trīsstūris ar melnu apmali, kurā redzama sarkana piecstaru zvaigzne un zelta Zimbabves putns, kas ir senais nacionālais simbols.

Katras krāsas nozīme ir simboliska: zaļā pārstāv lauksaimniecību un zemi, dzeltenā — minerālu bagātības, sarkanā — tautas asiņu upurus neatkarības cīņā, bet melnā — Zimbabves tautu. Baltais trīsstūris apzīmē mieru, zvaigzne — cerību un vienotību, bet Zimbabves putns simbolizē valsts vēsturi un identitāti.

Karogs tika oficiāli pieņemts 1980. gada 18. aprīlī, kad Dienvidrodēzija tika pārdēvēta par Zimbabvi un līdz tam faktiski neatkarīgā valsts ieguva pilnu neatkarību.

## Ārējās saites

* Zimbabves karogs *Flags of the World*
Dilans Makdermots

**Marks Entonijs "Dilans" Makdermots** (; dzimis ) ir amerikāņu aktieris.

Pazīstams ar galveno lomu *[[American Broadcasting Company|ABC]]* seriālā *[[The Practice]]* (1997—2004), par ko 1998. gadā saņēmis Zelta globusa balvu kā labākais aktieris drāmas seriālā. Pazīstams arī ar lomu seriālā "Amerikāņu šausmu stāsts" (2011—2013; 2018—2019).

Piedalījies tādās filmās kā "Dzelzs magnolijas" (1989), *[[Hardware]]* (1990), "Uguns līnijā" (1993), "Brīnums 34. ielā" (*Miracle on 34th Street*, 1994), "Brīnumzeme" (2003), "Privilēģijas būt vienam" (2012), "Kampaņa: vēlēšanu cirks" (2012), "Olimpa krišana" (2013) un "Krustnagliņu slepkava" (2018).

## Ārējās saites
Valters Saliss

**Valters Moreira Saliss Žuniors** (; dzimis ) ir Brazīlijas kinorežisors. Saliss tiek uzskatīts par vienu no visu laiku labākajiem brazīliešu kinorežisoriem.

Kļuvis starptautiski atpazīstams ar filmu *[[Central do Brasil]]* (1998), kas tika nominēta Amerikas Kinoakadēmijas balvai kategorijās "Labākā aktrise galvenajā lomā" (Fernanda Montenegru) un "Labākā filma svešvalodā". Filma saņēma Zelta globusa balvu kategorijā "Labākā filma svešvalodā". Salisa 2024. gada filma "Joprojām esmu šeit" saņēma Kinoakadēmijas balvu kategorijā "Labākā starptautiskā spēlfilma" un tika nominēta kategorijā "Labākā filma", kļūstot par pirmo Brazīlijas filmu, kas saņēmusi Oskaru.

Bijis režisors arī filmām *[[Abril Despedaçado]]* (2001), "Motociklista dienasgrāmatas" (*Diarios de motocicleta*, 2004), "Tumšie ūdeņi" (*Dark Water*, 2005), *[[Linha de Passe]]* (2008) un "Ceļā" (2012).

## Atsauces

## Ārējās saites
Ozollapu embotiņš

**Ozollapu embotiņš** (*Teucrium chamaedrys*) ir embotiņu suga, kura ir sastopama dienvidu un rietumu Eiropā, kā arī dažviet Āzijā un Āfrikā.

Latvijā suga ir sastopama ļoti reti — neliela populācija 19. gadsimtā īslaicīgi konstatēta Daugavas ielejā sausā, kaļķainā nogāzē pie Kokneses, kas pašlaik atrodas zem Pļaviņu HES uzpludinājuma. Sugas atrašanas iespēja kādā līdzīgā augtenē Daugavas ielejā Austrumlatvijā nav izslēdzama, ņemot vērā Daugavas ielejas lielo nozīmi sugu pārceļošanā. 2009. gadā liela populācija atrasta dzelzceļa nogāzē Daugavpilī, un 2019. gadā tika atrasta jauna atradne valsts galējos dienvidrietumos.

## Atsauces
Lapasa (Meksika)

**Lapasa** ( ir pilsēta Meksikā, Dienvidu Lejaskalifornijas štata galvaspilsēta un lielākā apdzīvotā vieta. Atrodas valsts rietumos Kalifornijas pussalas dienvidaustrumu krastā pie Kalifornijas līča. Nozīmīgs saimniecības un tūrisma centrs.

## Vēsture
Līdz spāņu atnākšanai Kalifornijas pussalas dienvidus apdzīvoja gvaikuru indiāņi, kas piekrastes ūdeņos zvejoja pērles. Pirmie spāņi pussalā (ko tobrīd uzskatīja par salu) ieradās 1534. gadā, bet par pilsētas dibinātāju uzskata Ernanu Kortesu, kas šeit ieradās 1535. gada 3. maijā un pavēlēja nodibināt Santakrusas līča (*Bahia de la Santa Cruz*) koloniju. Faktiski kolonija tika nodibināta tikai 1596. gadā Sebastjana Viskaino vadībā, nodēvējot to par Lapasu (‘mieru’). 1854. gadā no 10. janvāra līdz 8. maijam Lapasa bija amerikāņu avantūrista Viljama Vokera pasludinātās Sonoras Republikas galvaspilsēta. Kopš 1974. gada pilsēta ir Dienvidu Lejaskalifornijas štata galvaspilsēta.
 
## Atsauces

## Ārējās saites
Balerīna (2025. gada filma)

**"Balerīna"** () ir 2025. gada ASV asa sižeta trilleris, kura režisors ir Lens Vaismans un scenārija autors Šeijs Hatens. Tā ir piektā daļa "Džona Vika" franšīzē, un tās darbība norisinās paralēli filmai "Džons Viks 3: Parabellum" (2019), un pirms Džons Viks 4" (2023) notikumiem. Balerīnas/algotas slepkavas Īvas Makaro lomu atveido Ana de Armasa, pārējās lomas atveido Geibriels Bērns, Katalina Sandino Moreno un Normans Rīduss. No citām filmas franšīzes daļām savas lomas atkārtoti atveido Andželika Hjūstone, Lānss Rediks (pēdējā loma pirms nāves), Ians Makšeins un Kiānu Rīvss.

2017. gadā *[[Lionsgate Films|Lionsgate]]* iegādājās Hatena spekulatīvo scenāriju filmas atvasinājumam, kā rezultātā viņš piedalījās filmas "Parabellum" galīgā scenārija izstrādē un bija galvenais scenārists filmu cikla ceturtajai daļai. 2019. gada oktobrī Vaismanu nolīga par režisoru; Čadu Stahelski, kurš režisēja iepriekšējās "Džona Vika" filmas, apstiprināja par producentu. Filmas izveide un galvenās lomas atveidotāja oficiāli paziņota 2022. gada aprīlī. Filmēšana notika no 2022. gada novembra līdz 2023. gada janvārim Prāgā; papildu asa sižeta ainas piefilmētas no 2024. gada februāra.

Filmas "Balerīna" pirmizrāde notika ASV , bet Latvijas kinoteātros to sāka demonstrēt dienu ātrāk. Filma galvenokārt saņēmusi pozitīvu kritiķu vērtējumu, un visā pasaulē nopelnījusi vairāk nekā 132 miljonus ASV dolāru.

## Atsauces

## Ārējās saites
Bērzu iela (Daugavpils)

**Bērzu iela** ir iela Daugavpilī, Vizbuļu un Cietokšņa apkaimēs. Tā sākas Vizbuļu un Purvu ielas krustojumā, ved dienvidu un dienvidaustrumu virzienā gar dzelzceļa līniju un beidzas krustojumā ar Vaļņu ielas atzarojumu pie brāļu kapiem blakus cietokšņa 4. lunetei.

Vizbuļu apkaimē Bērzu ielā ir privātmāju un vasarnīcu apbūve, bet tuvāk cietoksnim apbuves nav.

Ielas kopējais garums ir aptuveni 1260 metri. Visā garumā Bērzu iela klāta ar grants segumu, satiksmes kustība norit abos virzienos vienā joslā. Sabiedriskais transports pa Bērzu ielu nekursē.

**Bērzu iela** ir šīs ielas vienīgais nosaukums, tas zināms kopš starpkaru perioda un nekad nav mainījies. 

## Ielu savienojumi
Bērzu iela ir savienota ar šādām ielām:
* Vizbuļu iela (ielas turpinājums)
* Purvu iela (T veida krustojums)
* Spīdolas iela (savienojums ar bezvārda ceļu)
* Ceriņu iela (T veida krustojums)
* Vaļņu iela (savienojums ar Vaļņu ielas atzarojumu)

## Atsauces
Viktorija de Durango

**Viktorija de Durango** (), bieži dēvēta vienkārši **Durango**, ir pilsēta Meksikā, Durango štata galvaspilsēta un lielākā apdzīvotā vieta. Atrodas valsts ziemeļdaļā Gvadjanas ielejā Rietumu Sjerramadres kalnos 900 km no valsts galvaspilsētas Mehiko. Nozīmīgs kinoindustrijas centrs.

## Vēsture
Pilsētu 1563. gada 8. jūlijā dibināja basku ceļotājs un konkistadors Fransisko de Ibarra un nodēvēja pēc savas dzimtās pilsētas Durango Basku Zemē par *Villa de Durango*. Durango kļuva par jaundibinātās Nuevaviskajas (‘Jaunās Basku Zemes’) provinces centru un attīstījās kā kalnraču pilsētiņa. 1620. gadā Durango kļuva par patstāvīgu draudzi, bet 1630. gadā ieguva pilsētas statusu. 17. gadsimtā pilsēta panīka un provinces galvaspilsētu pārcēla un Parralu mūsdienu Čivavā, bet pēc 1680. gada Durango attīstība atjaunojās. 1738. gadā Durango atkal kļuva par provinces galvaspilsētu, bet 1826. gadā to pārdēvēja tagadējā vārdā par godu no šejienes nākušajam pirmajam Meksikas prezidentam Gvadalupem Viktorijam (*Guadalupe Victoria*). 
 
## Atsauces

## Ārējās saites
Čilpansingo

**Čilpansingo de los Bravo** (; ) ir pilsēta Meksikā, Gerrero štata galvaspilsēta un otra lielākā apdzīvotā vieta. Atrodas valsts dienviddaļā Dienvidu Sjerramadres kalnos 275 km no valsts galvaspilsētas Mehiko. Nozīmīgs rūpniecības un izglītības centrs.

## Vēsture
Pilsētu 1591. gadā dibinājuši spāņu konkistadori, tās nosaukums navatlu valodā nozīmē ‘lapseņu vieta’. Pilsētai ir liela nozīme Meksikas vēsturē, jo šeit 1813. gadā Meksikas Neatkarības kara laikā sanāca Nacionālais kongress. Šī bija arī Meksikas neatkarības kustības pirmās izpildvaras — Čilpansingo kongresa, norises vieta, kur Hosē Marija Moreloss iesniedza dokumentu *Sentimientos de la Nación* (Nācijas noskaņojums). Tai bija liela nozīme arī Meksikas revolūcijas laikā, valsts dibināšanas laikā un *Porfiriato* laikā.

Papildinājums pilsētas nosaukumā *de los Bravo* ir par godu Bravo ģimenei, kas bija lojāls dienvidu sacelšanās dalībnieks Meksikas Neatkarības kara laikā.

2024. gada 6. oktobrī pilsētas mēram Alehandro Arkosam tika nocirsta galva tikai sešas dienas pēc stāšanās amatā, ko, domājams, izdarīja narkotiku karteļi. Viņa slepkavība notika tikai trīs dienas pēc tam, kad tika nošauts pilsētas valdības sekretārs Fransisko Tapia.
 
## Atsauces

## Ārējās saites
Smiltāja retējs

**Smiltāja retējs** (*Potentilla arenaria*) ir retēju ģints suga.

Latvijas Botāniķu biedrība 2025. gadā izvēlējās smiltāja retēju Gada augu.

## Apraksts
Smiltāja retējs ir daudzgadīgs, neliels (5—15 cm) rožu dzimtas lakstaugs. Tā saknenis ir īss un zarains, no kura izaug daudzas lapu rozetes. Stublājs gulošs vai pacils, zarains. Stublājs un lapu virspuse klāta ar zvaigžņmatiņiem. Auga lapu apakšpuse gaišāka un blīvi klāta ar zvaigžņmatiņu tūbu. Ziedi nelieli, dzelteni, garā ziedkātā pa diviem līdz četriem zaru galos. Zied aprīlī un maijā.

## Izplatība
Auga izplatības areāls ir Eiropa, no Francijas līdz Krievijai. Latvijā sastopams reti, galvenokārt valsts vidusdaļā, kur lokāli var būt diezgan bieža suga, īpaši skrajos priežu mežos, upju krastos, īpaši pie Daugavas, kā arī gar dzelzceļiem.

## Atsauces

## Ārējās saites
Homin

***Homin*** () ir laikraksts ukraiņu valodā, kas tiek izdots starptautiski neatzītās Piedņestras Moldāvu Republikas (PMR) faktiski kontrolētajā Moldovas reģionā Pārdņestrā. Laikraksta dibinātāji ir PMR valdība un PMR Augstākā Padome. Tā mērķauditorija ir PMR/Pārdņestras ukraiņu kopiena. Laikraksts iznāk reizi nedēļā sestdienās. To izdod A3 papīra formātā 12 lappušu daudzumā. Tirāža 2021. gada 1. martā — 1189 eksemplāru. Laikrakstu kopš 2010. gada izdod valsts iestāde "Pridņestrovskaja gazeta".

Laikraksts iznāk kopš 1992. gada 1. janvāra. 2002. gadā *Homin* apbalvots ar PMR Goda ordeni. Tas ir vienīgais ukraiņu valodā iznākošais laikraksts Piedņestrā.

Laikrakstā publicē informāciju par PMR, Krievijas, Ukrainas un Moldovas sabiedriski politisko dzīvi. Avīzē tiek atspoguļota PMR Ukraiņu savienības, Piedņestras pilsētu un rajonu ukraiņu kultūras biedrību, ukraiņu skolu darbība. Laikrakstā tiek apspriestas ukraiņu nacionālās tradīcijas un rituāli.

## Apbalvojumi
* Goda ordenis (Piedņestra) (2002)

## Atsauces
Unknown Pleasures

***Unknown Pleasures*** ir pirmais grupas *[[Joy Division]]* albums. Tas tika ierakstīts 1979. gada aprīlī *[[Strawberry Studios]]* un izdots . Lai gan sākotnēji kritiķi albumu pēla, tas kļuva komerciāli veiksmīgs un 2020. gadā žurnāla "Rolling Stone" aptaujā tika atzīts par 211. visu laiku labāko albumu. Tajā muzikāli un liriski ir manāms pankroka un jaunā viļņa iespaids.

## Dziesmu saraksts
Piklbols

thumb|250px|Piklbola spēlētāji spēlē
**Piklbols** jeb **piklebols** ir rakešu vai lāpstiņas sporta veids, kurā divi vai četri spēlētāji izmanto gludu lāpstiņas virsmu, lai sistu pa perforētu, dobu plastmasas bumbiņu pāri  augstam tīklam, līdz viena puse nespēj atgriezt bumbu vai pārkāpj noteikumus. Piklbolu spēlē gan telpās, gan ārā. To izgudroja 1965. gadā kā bērnu pagalma spēli Amerikas Savienotajās Valstīs, Beinbridžas salā Vašingtonas štatā. 2021. gadā piklbols tika nosaukts par Vašingtonas štata oficiālo sporta veidu.

## Atsauces

## Ārējās saites
Tirgus iela (Daugavpils)

__NOTOC__
**Tirgus iela** ir iela Daugavpilī, Gajoka apkaimē. Tirgus iela sākas krustojumā ar Dzirnavu ielu, ved austrumu virzienā un beidzas krustojumā ar Centrālo ielu. Ielas apbūve ir daudzveidīga.

Tirgus ielas garums ir 210 metri. Gandrīz visā garumā tā ir divu joslu platumā un klāta ar asfalta segumu, bet nelielam posmam pie Dzirnavu ielas ir grants segums un brauktuve šeit ir šaurāka. Ielas sarkano līniju platums ir 14 metri. Satiksmes kustība atļauta abos virzienos. Sabiedriskais transports pa Tirgus ielu nekursē.

**Tirgus iela** (līdz 1920. gadam ) ir šīs ielas vēsturiskais nosaukums. 1950. gados to pārdēvēja par **[[Starptautiskā sieviešu diena|8. marta]] ielu**, bet 1991. gada 19. decembrī nosaukums **Tirgus iela** tika atjaunots.

Pirms Otrā рasaules kara Tirgus iela bija garāka un stiepjās līdz Burtnieku ielai.

## Ievērojami objekti
* Nr. 2B — dzīvojamā ēka, uzcelta 1932. gadā, vietējās nozīmes arhitektūras piemineklis. 
* Tirgus ielā atrodas Gajoka skvērs (agrākais tirgus laukums).
* Ielas apkārtnē atrodas Gajoka vecticībnieku baznīca (Jaunā iela 5).

## Ielu savienojumi
Tirgus iela ir savienota ar šādām ielām:
* Dzirnavu iela (T veida krustojums)
* Jaunā iela (T veida krustojums)
* Centrālā iela (T veida krustojums)

## Atsauces

## Skatīt arī
* Tirgus laukums (Daugavpils)
Komoru karogs

**Komoru karogs** ir viens no Komoru Savienības nacionālajiem simboliem.

Komoru karogs sastāv no četrām horizontālām joslām: dzeltenas, baltas, sarkanas un zilas. Pie mastu puses atrodas zaļš trīsstūris ar balta pusmēness simbolu, kas atvērts pret karoga ārējo malu, un četrām baltām piecstaru zvaigznēm vertikālā līnijā pusmēness iekšpusē.

Četras krāsas simbolizē četras galvenās Komoru salas.

Zaļā krāsa un islāma simboli (pusmēness un zvaigznes) atspoguļo iedzīvotāju vairākuma musulmaņu ticību. Četras zvaigznes attēlo četras salas, kas veido Komoru Salas.

Pašreizējais karogs tika pieņemts 2002. gada 7. janvārī, aizstājot iepriekšējo versiju.

## Ārējās saites

* Komoru karogs *Flags of the World*
Seišelu karogs

**Seišelu karogs** ir viens no Seišelu Salu nacionālajiem simboliem.

Seišelu karogs sastāv no piecām diagonālām joslām, kas stiepjas no apakšējā kreisā stūra uz augšējo labo malu: zila, dzeltena, sarkana, balta un zaļa. Šis dinamiskais dizains simbolizē valsts virzību uz nākotni, vienotību un daudzveidību.

Pašreizējais karogs tika pieņemts 1996. gada 18. jūnijā, aizstājot iepriekšējo versiju, lai atspoguļotu jaunu politisko realitāti un nacionālo vienotību.

## Ārējās saites

* Seišelu karogs *Flags of the World*
Svatini karogs

**Svatini karogs** ir viens no Svatini simboliem, kas tika pieņemts 1968. gada neatkarības iegūšanas laikā. Tajā attēlots tradicionālais svaziešu vairogs ar šķēpiem un stafeti uz sarkana fona, kas simbolizē cīņu pret ienaidniekiem. Zilā krāsa simbolizē mieru, bet dzeltenā – valsts dabas bagātības.

## Ārējās saites
Tanzānijas karogs

**Tanzānijas karogs** tika pieņemts 1964. gadā pēc Tanganjikas un Zanzibāras apvienošanās. Zaļā krāsa simbolizē lauksaimniecību un dabu, zilā – Indijas okeānu, melnā – tanzāniešu tautu, bet zelta līnijas – valsts bagātību.

## Ārējās saites
* https://www.fotw.info/flags/tz.html
Togo karogs

**Togo karogs** ir viens no Togo simboliem, tika pieņemts 1960. gadā pēc neatkarības iegūšanas. Zaļā krāsa apzīmē lauksaimniecību un cerību, dzeltenā – dabas resursus, sarkanā – patriotismu un asinis par neatkarību, baltā zvaigzne – tīrību un vienotību.

## Ārējās saites
* https://www.fotw.info/flags/tg.html
Zambijas karogs

**Zambijas karogs** ir viens no Zambijas Republikas nacionālajiem simboliem.

Karogam ir zaļš fons, kas simbolizē valsts dabas bagātības un lauksaimniecību. Karoga apakšējā labajā stūrī atrodas trīs vertikālas svītras: sarkana, melna un oranža. Virs tām attēlots oranžs ērglis, kas izpleš spārnus lidojumā.

Šis karogs tika pieņemts 1964. gada 24. oktobrī, kad Zambija ieguva neatkarību no Lielbritānijas. Tā dizainu izstrādāja māksliniece Gabriela Elisona ("*Gabriel Ellison*").

## Ārējās saites
* Zambijas karogs
Bioloģiskais dzīves cikls

**Bioloģiskais dzīves cikls** ir organisma attīstības procesu kopums, kas aptver visu tā eksistenci — no dzimšanas līdz nāvei, bieži ietverot arī vairošanos un jaunas paaudzes rašanos.

## Galvenie posmi
Parasti bioloģisko dzīves ciklu veido šādi posmi:
* dzimšana vai šūnas dalīšanās,
* augšana un attīstība,
* vairošanās (seksuāla vai bezdzimuma),
* novecošana un nāve.

## Dzīves ciklu piemēri
* Augu dzīves ciklā ir posmi kā sēkla, dīgšana, nobriešana, ziedēšana un sēklu ražošana.
* Kukaiņu dzīves ciklā var būt posmi kā ola, kāpurs, kūniņa un pieaugušais īpatnis (skat. Metamorfoze).
* Cilvēka dzīves cikls ietver bērnību, pusaudža vecumu, pieaugušo vecumu un vecumdienas.

## Ārējās saites
Motelis "Destino"

**"Motelis "Destino""** () ir 2024. gada Brazīlijas, Francijas un Vācijas *[[neo-noir]]* erotiskā trillera filma, kuras režisors ir Karims Ainuss. Filmā galvenās lomas atveido Jagu Šaviers, Natalija Roša un Fabiu Asunkau.

Filmas darbība norisinās Brazīlijas ziemeļaustrumu piekrastes motelī, ko vada Dajana un viņas vardarbīgais vīrs Eliass. Negaidīti motelī ierodas 21 gadus vecais Eraldu, kurš ir nokļuvis nepatikšanās un viņam ir nepieciešams paslēpties. Drīz vien visu trīs starpā rodas mīlas trīsstūris.

Filmas "Motelis "Destino"" pirmizrāde notika  77. Kannu kinofestivālā, kur tā sacentās par Zelta palmas zaru. Filma saņēma pārsvarā pozitīvu kritiķu novērtējumu.

## Atsauces

## Ārējās saites
Fernanda Montenegru

**Arlete Piņeiru Estavisa Torrisa** (; dzimusi ), pazīstama kā **Fernanda Montenegru**, ir brazīliešu aktrise. Montenegru tiek uzskatīta par visu laiku izcilāko brazīliešu aktrisi.

Par lomu Valtera Salisa filmā *[[Central do Brasil]]* (1998) Montenegru kļuva par pirmo brazīlieti un pirmo latīņamerikānieti, kas nominēta Amerikas Kinoakadēmijas balvai kategorijā "Labākā aktrise galvenajā lomā". Par šo lomu saņēmusi arī labākās aktrises balvu Berlīnes Starptautiskajā kinofestivālā, kā arī nomināciju Zelta globusa balvai. Piedalījusies arī 2025. gada filmā "Joprojām esmu šeit", par kuru Kinoakadēmijas balvai tika nominēta viņas meita Fernanda Torrisa. Par lomu televīzijas filmā *[[Doce de Mãe]]* (2014) Montenegru saņēma ''Emmy'' balvu.

Atveidojusi lomas arī filmās *[[A Hora da Estrela]]* (1985), *[[O Que É Isso, Companheiro?]]* (1997), *[[O Auto da Compadecida]]* (2000), "Neredzamā dzīve" (*A Vida Invisível de Eurídice Gusmão*, 2019) un *[[Vitória]]* (2025).

## Atsauces

## Ārējās saites
Tokelau salas

**Tokelau salas** () ir četru koraļļu atolu arhipelāgs Klusā okeāna centrālajā daļā. Trīs galvenie atoli Atafu, Fakaofo un Nukunonu veido Jaunzēlandes pārvaldīto teritoriju Tokelau, bet  tālāk uz dienvidiem esošā Sveinsa sala pieder Amerikāņu Samoa.

## Atoli

## Atsauces

## Ārējās saites
Nopietni?

**"Nopietni?"** ir Latvijas Televīzijas un "Comedy kit" seriāls, ko režisē Jānis Skutelis. Pirmo reizi rādīts 2020. gada 6. novembrī.

## Sižets

Vēstures fanāts Andris pandēmijas dēļ zaudējis darbu tūrisma aģentūrā, nedomā padoties. Andrim radusies ģeniāla ideja radīt labāko Latvijas apceļošanas raidījumu televīzijas vēsturē. Savā raidījumā “Brūnā zīme” viņš vēlas parādīt vietas, kuras nav īpaši populāras, bet visādi citādi — īstas pērles. Viņš ir nolīdzis profesionālu filmēšanas komandu: skaņotājs Buda, operators Robčiks, grimētāja Zanīte un sievas brālis, snobiskais kinorežisors Oļegs. Līdzi brauc arī viņa bijušais kolēģis un liels alkohola draugs Ritvars, kurš arī palicis bez darba — viņš nolīgts par šoferi. Sievas Alises iedrošināts, Andris ir ieguldījis savus pēdējos līdzekļus, lai realizētu šo projektu. Plāns piecās dienās nofilmēt piecus satriecošus raidījumus sāk izskatīties neizpildāms, kad komanda saprot — Andra kolosālās vietas ir kolosālas tikai “uz papīra” jo filmēšanas objektos nekā nav. Neskatoties uz to, katru dienu viņiem tomēr izdodas kaut ko satriecošu nofilmēt. Ko un kā — to ir grūti aprakstīt, tas jāredz pašiem!

## Lomas

* Andris — Mārtiņš Kozlovskis
* Oļegs — Jurijs Djakonovs
* Ritvars — Jānis Skutelis
* Robčiks — Reinis Piziks
* Buda — Nauris Būda
* Zanīte — Ilona Zariņa
* Andra sieva Alise — Anete Bendika
* Džeina — Baiba Broka
* Andris Keišs kā viņš pats
* Jevgēņijs Isajevs kā viņš pats

## Sezonas un sērijas

## Atsauces
Aldaru iela (Daugavpils)

**Aldaru iela** ir iela Daugavpilī, Liginišku apkaimē. Aldaru iela sākas krustojumā ar Uzvaras ielu, ved ziemeļaustrumu un ziemeļu virzienā un beidzas krustojumā ar Blāzmas un Lubānas ielu. Aldaru ielā ir dažas privātmājas, bet pārsvarā iela paliek neapbūvēta.

Aldaru ielas kopējais garums ir 380 metri, tā ir daļēji klāta ar grants segumu, bet daļēji tai nav seguma. Ielas sarkano līniju platums ir 11 metri, satiksmes kustība atļauta abos virzienos. Sabiedriskais transports pa Aldaru ielu nekursē.

**Aldaru iela** ir šīs ielas vēsturiskais nosaukums, tas zināms kopš starpkaru perioda. Latvijas PSR laikā to pārdēvēja par **[[Sarkans karogs (politika)|Sarkankarogoto]] ielu**, bet 1992. gadā nosaukums **Aldaru iela** tika atjaunots.

## Ielu savienojumi
Aldaru iela ir savienota ar šādām ielām:
* Uzvaras iela
* Blāzmas iela / Lubānas iela

## Atsauces
Rītu iela

**Rītu iela** var būt:

* Rītu iela — iela Daugavpilī;
* Rītu iela — iela Siguldā.

## Skatīt arī
* Rītausmas iela
* Rītupes iela
Rītu iela (Daugavpils)

**Rītu iela** ir iela Daugavpilī, Jaunbūves apkaimē. Rītu iela sākas krustojumā ar Kluso ielu, ved ziemeļaustrumu virzienā un beidzas strupceļā. Rītu ielā ir privātmāju apbūve. Ar bezvārda ceļu ielas nobeigums ir savienots ar 18. novembra ielu.

Rītu ielas garums ir aptuveni 320 metri, tai ir grants segums. Ielas sarkano līniju platums ir 12—13 metri, satiksmes kustība atļauta abos virzienos. Sabiedriskais transports pa Rītu ielu nekursē, tuvākā pietura ir "Klusā iela" 18. novembra ielā.

Nosaukums jaunizveidotajai Rītu ielai piešķirts 1957. gadā un laika gaitā nav mainījies.

## Ielu savienojumi
Rītu iela ir savienota ar šādām ielām:
* Klusā iela (T veida krustojums)
* 18. novembra iela (savienojums ar bezvārda ceļu)

## Atsauces
Dzimumloceklis

[235px|thumb|Dažādu dzīvnieku sugu dzimumlocekļi, kas izlikti apskatei [Islandes fallu muzejs|Islandes fallu muzejā]]
**Dzimumloceklis** () ir dzīvnieku dzimumorgāns, kura galvenā bioloģiskā funkcija ir spermas ievadīšana partnera dzimumceļos iekšējās apaugļošanas laikā. Tas ir kopulācijas orgāns, kas kalpo kā vīrišķās dzimumšūnas spermatozoīdu pārvades mehānisms seksuālās reprodukcijas procesā.

Dzimumloceklis ir daudzām mugurkaulnieku grupām, tai skaitā zīdītājiem, rāpuļiem, putniem (atsevišķām sugām) un dažām zivju sugām, kā arī atsevišķiem bezmugurkaulniekiem, piemēram, tārpiem, gliemjiem, kukaiņiem un vēžveidīgajiem. Dažādās dzīvnieku grupās šī orgāna morfoloģija un darbības mehānisms ievērojami atšķiras, kas atspoguļo evolūcijas gaitā izveidojušos pielāgojumus konkrētai pārošanās stratēģijai.

Neraugoties uz vienotu funkciju nodrošināt apaugļošanu dzimumlocekļa uzbūve, skaits (piemēram, čūsku *[[hemipenes]]*), forma, stīvuma mehānisms (hidrauliskais, skeleta, muskuļotais) un pat dzimumu izkārtojums (piemēram, reverss “vīriešu dzimumloceklis” sievišķajam dzimumam *[[Neotrogla]]* ģints kukaiņiem) liecina par izteiktu evolūcijas daudzveidību, bieži saistītu arī ar seksuālo atlasi un reproduktīvo konkurenci.

## Ārējās saites
Montenegru

**Montenegru** var būt:

* Fernanda Montenegru (*Fernanda Montenegro*; 1929) — brazīliešu aktrise;
* Luišs Montenegru (*Luís Montenegro*; 1973) — portugāļu politiķis un jurists.
Ķiploku embotiņš

**Ķiploku embotiņš** (*Teucrium scordium*) ir embotiņu suga. Tās dabiskais izplatības areāls ir Āzijā un Eiropā. Latvijā reta un ļoti nevienmērīgi sastopama suga, galvenokārt Zemgales līdzenumā. Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 1.kategorijā.

Saberzējot jūtama raksturīga ķiploku smaka.

## Atsauces
Heil Hitler (dziesma)

***Heil Hitler*** ir amerikāņu repera Kanjes Vesta dziesma, kas izdota  kā trešais singls no viņa gaidāmā divpadsmitā studijas albuma *[[Cuck (albums)|Cuck]]*. Dziesmas nosaukums atsaucas uz saukli, ko izmanto, veicot nacistu sveicienu.

Dziesma saņēma negatīvu kritiķu vērtējumu, tostarp sašutumu un nosodījumu tās antisemītisma un Ādolfa Hitlera slavināšanas dēļ. Vests apgalvoja, ka dziesmas pretrunīgais raksturs un temats izraisīja tās aizliegšanu visās lielākajās digitālajās straumēšanas platformās. Dziesma ir aizliegta Vācijā saskaņā ar Vācijas likumiem pret ekstrēmistu simboliku un naida runu.

Kopš dziesmas aizliegšanas Vests atkārtoti izdevis vairākas *Heil Hitler* izmainītās versijās.  augšupielādēta dziesmas instrumentālā versija ar nosaukumu ***The Heil Symphony*** (vēlāk ***Hit Symphony***). Pēc paziņojuma, ka viņš ir "beidzis ar antisemītismu", Vests  izdeva ***Hallelujah*** — alternatīvu *Heil Hitler* versiju, kas aizstāj atsauces uz nacismu ar kristietību saistītiem tekstiem.

## Vēsture
Par *Heil Hitler* iekļaušanu jaunā albumā,  paziņoja hiphopa komentētājs *DJ Akademiks*. Dziesmu atskaņoja vairākas reizēs Vesta tiešraides straumējumos nākamajā mēnesī, rādot albuma *Cuck* izstrādes progresu. Dziesmas pirmajās versijās bija rinda, kas vērsta pret kolēģi reperi *[[Drake (mūziķis)|Drake]]*.

## Izdošana
Vests izdeva *Heil Hitler* ar mūzikas videoklipu, ko publicēja savā X kontā . Dziesma joprojām ir pieejama X platformā, tomēr tā ir noņemta no straumēšanas platformām, piemēram, *[[Apple Music]]*, *[[Spotify]]* un *[[YouTube]]*. Vests norādījis, ka dziesmu "aizliedza visās digitālajās straumēšanas platformās".

Mūzikas video pieejamība ir ierobežota un tas nav skatāms Vācijā. Vācijas Kriminālkodeksa 86a pants aizliedz nacistisko simbolu izplatīšanu, par ko var sodīt ar līdz trim gadiem cietumā vai ar naudas sodu.

## Dziesmu saraksts
* ***SoundCloud'' laidiens ()'''
# "Heil Hitler" — 2:31
# "Heil Hitler" (Top 5 versija) — 1:49

* ***Scrybe* laidiens ()*'
# "Heil Hitler" — 1:49
# "Nigga Heil Hitler" — 2:35

* **Visas platformas ()**
# "The Heil Symphony" — 1:16

* **Visas platformas ()**
# "Hit Symphony" — 1:16

* **Visas platformas ()**
# "Hallelujah" — 2:18

## Atsauces
Lisa (repere)

**Lalisa Manobana** (; dzimusi kā Pranprija Manobana ), plašāk pazīstama ar skatuves vārdu **Lisa**, ir Taizemes repere, dziedātāja, dejotāja un modele, kura starptautisku atpazīstamību ieguvusi kā viena no korejiešu popmūzikas (*K-pop*) meiteņu grupas *[[Blackpink]]* dalībniecēm, ko pārstāv Dienvidkorejas izdevniecība *[[YG Entertainment]]*. Viņa ir pirmā ne Korejā dzimusī māksliniece, kas kļuvusi par YG stažieri, 2016. gadā debitējot ar grupu. Kopš debijas Lisa izcēlusies kā grupas galvenā dejotāja un repere, vienlaikus kļūstot par globālu modes ikonu un vienu no redzamākajām Āzijas popkultūras pārstāvēm pasaulē. Viņas solo debija 2021. gadā ar singla albumu *[[LALISA]]* kļuva par sensāciju, uzstādot vairākus Ginesa grāmatas rekordus, tostarp par skatītāko korejiešu popmūzikas solo mākslinieka videoklipu 24 stundu laikā. Dziesma *Money* guva panākumus arī starptautiskajos mūzikas topos, nostiprinot viņas pozīcijas kā globāli ietekmīgai popmūzikas māksliniecei.

Ārpus mūzikas Lisa sadarbojusies ar pasaules līmeņa zīmoliem, tostarp *[[Celine]]*, *[[Bulgari]]* un *[[MAC Cosmetics]]*, kļūstot par Taizemes *[[soft power]]* simbolu un vienu no vispopulārākajām Āzijas personībām sociālajos medijos. Viņas daudzu valodu prasmes, starpkultūru pieredze un ietekme jauniešu vidū padara viņu par vienu no vispazīstamākajām un ietekmīgākajām korejiešu popmūzikas pārstāvēm pasaulē.

## Atsauces

## Ārējās saites
Eksotika (filma)

**"Eksotika"** () ir 1994. gada Kanādas drāmas filma, kuras režisors un scenārija autors ir Atoms Egojans. Filmā galvenās lomas atveido Brūss Grīnvuds, Mija Kiršnera, Dons Makkellars, Arsine Handžijana un Eliass Koteass.

Filmas darbība norisinās Toronto striptīzklubā un tā stāsta par depresīvu nodokļu auditoru Frānsisu (Grīnvuds), kurš ir apsēsts ar dejotāju Kristīni (Kiršnera).

Filmas "Eksotika" pirmizrāde notika  Kannu kinofestivālā, kur tā sacentās par Zelta palmas zaru. Filma saņēma augstu kritiķu novērtējumu un vairākas balvas, tai skaitā Kannu kinofestivāla FIPRESCI balvu, kā arī astoņas Kanādas ''Genie'' balvas, tai skaitā kā gada labākā Kanādas filma.

## Atsauces

## Ārējās saites
Rufuss Sjūels

**Rufuss Frederiks Sjūels** (; dzimis ) ir britu aktieris.

Atveidojis lomas tādās filmās kā *[[Carrington]]* (1995), "Hamlets" (*Hamlet*, 1996), "Bīstamais skaistums" (*Dangerous Beauty*, 1998), "Tumsas pilsēta" (1998), "Bruņinieka stāsts" (2001), "Zorro leģenda" (*The Legend of Zorro*, 2005), "Tristans un Izolde" (2006), "Iluzionists" (*The Illusionist*, 2006), *[[Amazing Grace (2006. gada filma)|Amazing Grace]]* (2006), "Brīvdienas" (2006), "Tūrists" (2010), "Abrahams Linkolns: vampīru mednieks" (*Abraham Lincoln: Vampire Hunter*, 2012), "Hērakls" (*Hercules*, 2014), "Ēģiptes dievi" (2016), "Džūdija" (*Judy*, 2019), "Tēvs" (2020) un "Laiks" (*Old*, 2021).

Piedalījies seriālos *[[Eleventh Hour]]* (2008—2009), *[[The Pillars of the Earth]]* (2010), *[[Victoria (seriāls)|Victoria]]* (2016—2017), *[[The Man in the High Castle]]* (2014—2019), *[[The Marvelous Mrs. Maisel]]* (2019) un *[[The Diplomat]]* (2023—pašlaik).

## Ārējās saites
Kristians Mundžiu

**Kristians Mundžiu** (; dzimis ) ir rumāņu kinorežisors, scenārists un producents.

Kā režisors debitējis ar filmu *[[Occident]]* (2002). Par 2007. gada filmu "4 mēneši, 3 nedēļas un 2 dienas" (*4 luni, 3 săptămâni și 2 zile*) kļuvis par pirmo rumāni, kas saņēmis Kannu kinofestivāla augstāko apbalvojumu — Zelta palmas zaru. Par filmu *[[După dealuri]]* (2012) saņēmis Kannu kinofestivāla labākā scenārija balvu, savukārt par filmu *[[Bacalaureat]]* (2016) saņēmis festivāla labākā režisora balvu.

Režisējis arī filmu "MRT" (2022).

## Ārējās saites
Andžela Baseta

**Andžela Evelina Baseta** (; dzimusi ) ir amerikāņu aktrise. Savas karjeras laikā saņēmusi vairākas balvas, tai skaitā ''Emmy'' balvu, divas Zelta globusa balvas un nominācijas divām Amerikas Kinoakadēmijas balvām.

Kļuvusi slavena ar Tīnas Tērneres lomu biogrāfiskajā filmā "Kāds mīlai ar to sakars?" (*What's Love Got to Do with It*, 1993), par ko saņēmusi Zelta globusu kategorijā "Labākā aktrise mūziklā vai kinokomēdijā" un nomināciju Kinoakadēmijas balvai. Otru Zelta globusa balvu un Kinoakadēmijas balvas nomināciju saņēmusi par lomu filmā "Melnā Pantera: Vakanda mūžam" (2022).

Atveidojusi lomas arī tādās filmās kā *[[Boyz n the Hood]]* (1991), "Malkolms X" (*Malcolm X*, 1992), "Dīvainās dienas" (1995), *[[Waiting to Exhale]]* (1995), "Vampīrs Ņujorkā" (*Vampire in Brooklyn*, 1995), "Kontakts" (1997), "Stellas aizraušanās" (*How Stella Got Her Groove Back*, 1998), "Sirds mūzika" (*Music of the Heart*, 1999), "Supernova" (*Supernova*, 2001), "Aplaupīšana" (*The Score*, 2001), "Bēdīgi slavens" (*Notorious*, 2009), "Zaļais lukturis" (2011), "Olimpa krišana" (2013), "Londonas krišana" (2016), "Melnā Pantera" (2018), "Neiespējamā misija: Sekas" (2018), "Atriebēji: Noslēgums" (2019), ''Damsel'' (2024) un "Neiespējamā misija: Pēdējā atmaksa" (2025).

## Ārējās saites
Ērvaina

**Ērvaina** (, ) ir pilsēta Amerikas Savienotajās Valstīs, Kalifornijā, Orindžas apgabalā, aptuveni 65 km uz dienvidaustrumiem no Losandželosas centra. Tā atrodas Kalifornijas piekrastes reģionā, netālu no Klusā okeāna un ir daļa no Losandželosas metropoles areāla. Pilsēta tika oficiāli dibināta 1971. gadā, taču tās plānošana un attīstība sākās jau 1960. gados kā plānota apdzīvota vieta, ko izstrādāja uzņēmums *[[Irvine Company]]* sadarbībā ar vietējām varas iestādēm. Šis ilgtermiņa pilsētplānošanas modelis paredzēja rūpīgi organizētu mikrorajonu struktūru, plašas zaļās zonas un sabalansētu dzīvojamo, izglītības, tirdzniecības un uzņēmējdarbības vidi.

Ērvaina ir ievērojama kā akadēmiskais un tehnoloģiskais centrs. Tajā atrodas Kalifornijas Universitāte Ērvainā (*University of California, Irvine* – UCI), viena no vadošajām pētniecības universitātēm ASV. Pilsētā darbojas arī vairākas augsto tehnoloģiju kompānijas, jo īpaši biotehnoloģijas, datorzinātņu un finanšu nozarēs, padarot Ērvainu par vienu no visstraujāk augošajām un ekonomiski dinamiskākajām pilsētām Kalifornijā. Pilsēta regulāri ierindojas starp drošākajām un dzīves kvalitātes ziņā augstāk vērtētajām pilsētām ASV, piesaistot daudzveidīgu iedzīvotāju sastāvu un kļūstot par paraugu ilgtspējīgai pilsētvides attīstībai.

## Atsauces

## Ārējās saites

*
Džons Sleterijs

**Džons M. Sleterijs jaunākais** (; dzimis ) ir amerikāņu aktieris un režisors. Pazīstams ar lomu seriālā *[[Mad Men]]* (2007—2015), par ko četras reizes nominēts ''Emmy'' balvai. Par šo lomu saņēmis divas Kritiķu izvēles televīzijas balvas un divas Ekrāna aktieru ģildes balvas.

Pazīstams arī ar lomām filmās "Mūsu tēvu karogi" (2006), *[[Reservation Road]]* (2007), "Čārlija Vilsona karš" (2007), "Dzelzs vīrs 2" (2010), "Likteņa labotāji" (2011), "Skudrcilvēks" (2015), "Uzmanības centrā" (2015), "Kapteinis Amerika: Pilsoņu karš" (2016), "Atriebēji: Noslēgums" (2019), *[[Confess, Fletch]]* (2022) un "Nirnberga" (2025).

Režisors filmai *[[God's Pocket]]* (2014).

## Ārējās saites
Senlejas iela (Daugavpils)

**Senlejas iela** ir iela Daugavpilī, Ruģeļu apkaimē, Daugavas labajā krastā. Senlejas iela ved austrumu virzienā un sastāv no diviem posmiem. Pirmais (jaunākais) posms atzarojas no Nometņu ielas, stiepjas paralēli tai un beidzas savienojumā ar Strautu ielu. Šis posms ir 850 metru garš, klāts ar asfalta segumu un apbūvēts ar savrupmājām. Otrais posms atrodas dārzu biedrībā "Draudzība", tas sākas strupceļā pie bezvārda šķērsielas, stiepjas arī paralēli Nometņu ielai un beidzas krustojumā ar Krokusu ielu. Šī posma garums ir 1120 metri, tam ir vasarnīcu apbūve, pārsvarā nav seguma, bet sarkano līniju platums ir tikai 3—4 metri.

Visā garumā satiksmes kustība Senlejas ielā atļauta abos virzienos. Sabiedriskais transports pa Senlejas ielu nekursē.

Senlejas iela izveidota 1960. gados, bet nosaukums tai piešķirts tikai 2004. gada 26. augustā.

## Ielu savienojumi
Senlejas iela ir savienota ar šādām ielām:
* Nometņu iela (T veida krustojums)
* Strautu iela (T veida krustojums)
* Krokusu iela (T veida krustojums)

## Atsauces
Ērvains

**Ērvains** () ir skotu cilmes uzvārds. Cilvēki ar šādu uzvārdu:

* Džeksons Ērvains (*Jackson Irvine*; 1993) — Austrālijas futbolists;
* Džeremijs Ērvains (*Jeremy Irvine*; 1990) — angļu aktieris;
* Edijs Ērvains (*Eddie Irvine*; 1965) — ziemeļīru sacīkšu pilots;

## Skatīt arī
* Ērvins
* *[[Irvine]]*
Orvjeto

**Orvjeto** () ir vēsturiska pilsēta Itālijas centrālajā daļā, Umbrijas reģiona dienvidrietumos, Terni provinces teritorijā. Pilsēta atrodas ainaviskā un stratēģiski izdevīgā vietā, uz augsta vulkāniskā tufa plato, kas dominē pār apkārtējo ieleju un nodrošina dabisku aizsardzību. Orvjeto ir pazīstama ar savu senatnīgo vēsturi, kas aizsākas jau etrusku laikā kā pilsēta *Velzna*, un tās nozīme turpinājās arī Romas impērijas un viduslaiku periodā, kad tā kļuva par vienu no Romas pāvesta rezidencēm. Viduslaikos pilsēta attīstījās kā politisks un reliģisks centrs, saglabājot līdz mūsdienām bagātu arhitektūras un kultūras mantojumu.

Īpaši ievērojama ir Orvjeto katedrāle (*Duomo di Orvieto*), kas ir viens no spožākajiem Itālijas gotikas arhitektūras paraugiem, kā arī unikālais Sanpatricio akas komplekss un senās pazemes ejas, kas atklāj pilsētas daudzslāņaino vēsturi. Mūsdienās Orvjeto ir populārs tūrisma galamērķis, kas apvieno kultūrvēsturisko mantojumu, ainavisku vidi un vietējo vīna ražošanu, īpaši slavenu ar *[[Orvieto Classico]]* baltvīnu. Pilsēta simbolizē harmonisku līdzsvaru starp senatni un mūsdienu Itālijas dzīvesveidu.

## Atsauces

## Ārējās saites
Baliešu valoda

**Baliešu valoda** (ᬪᬵᬱᬩᬮᬶ, *Bhāṣa Bali*) ir malajiešu-polinēziešu valodu saimei piederoša valoda, kuru galvenokārt lieto Bali salā, Indonēzijā, kā arī dažos apkārtējos reģionos, piemēram, Lombokas un Javas austrumu daļā. Tās runātāju skaits tiek lēsts ap 3–4 miljoniem cilvēku, lai gan precīzs valodas lietotāju skaits svārstās atkarībā no konteksta un valodu saplūšanas ar oficiālo indonēziešu valodu. Baliešu valoda ir cieši saistīta ar javiešu valodu, ar kuru tai ir kopīga leksika, sintaktiskās struktūras un daudzlīmeņu runas sistēma. Vēsturiski tā absorbējusi ievērojamu daudzumu sanskrita un senās javiešu valodas elementus, it īpaši saistībā ar reliģisko un literāro tradīciju. Tiek izmantotas divas rakstības formas — tradicionālais baliešu silabārais raksts (*Aksara Bali*) un latīņa raksta transkripcijas, kas biežāk sastopamas mūsdienu lietojumā.

Mūsdienās baliešu valoda funkcionē kā reģionāla saziņas un kultūras identitātes valoda, īpaši reliģiskos rituālos, tradicionālajā mākslā un mutvārdu literatūrā. Neskatoties uz daļēju izstumšanu no ikdienas saziņas jaunākajās paaudzēs, baliešu valoda tiek aktīvi iekļauta revitalizācijas programmās un izglītības iniciatīvās, lai saglabātu tās lomu kā dzīvotspējīgu reģionālās kultūras nesēju Indonēzijas daudzvalodīgajā sabiedrībā.

## Ārējās saites
Muitas iela (Daugavpils)

**Muitas iela** ir iela Daugavpilī, Dzelzceļnieka apkaimē. Tā sākas krustojumā ar Satiksmes un Dīķu ielu, ved ziemeļrietumu, pēc tam ziemeļaustrumu virzienā, un beidzas krustojumā ar Svaru ielu. Ielā ir rūpnieciska un biroju apbūve.

Muitas ielā atrodas gājēju pārvads uz Daugavpils pasažieru staciju, blakus kuram ielas brauktuve pārtop par gājēju celiņu. Tādējādi, satiksmes ziņā Muitas iela sastāv no divām strupceļa daļām. Ielas kopējais garums ir 212 metri, tā pilnīgi asfaltēta, sarkano līniju platums ir 14 metri. Sabiedriskais transports pa Muitas ielu nekursē.

Sākotnējais ielas nosaukums bija **Kapu iela**, jo tā atradās pie kapsētas mūsdienu Brīvības parka vietā Satiksmes ielā. 1925. gada 12. janvārī Muitas iela ieguva tagadējo nosaukumu, jo tolaik šeit artadās Muitas valde. Kopš tā laika ielas nosaukums vairs nav mainījies.

## Ievērojami objekti
* Nr. 3P — akciju sabiedrība "Latgales piens" (līdz 2001. gadam AS "Daugavpils piens", līdz 1991. gadam Daugavpils piena kombināts).

## Ielu savienojumi
Muitas iela ir savienota ar šādām ielām:
* Satiksmes iela / Dīķu iela
* Svaru iela

## Atsauces